SET เสี่ยงรูดต่อ! ราคาน้ำมันดิบลง – ไร้ปัจจัยใหม่หนุน เก็งเงินไหลออกบาทอ่อน
แนวโน้ม SET เช้านี้เสี่ยงแกว่งไซด์เวย์ดาวน์ หลังไร้ปัจจัยหนุน – ราคาน้ำมันดิบลง – บาทอ่อนค่า อีกทั้งแนะติดตาม MSCI Quarterly review วันที่ 11 ส.ค.นี้เล็งหุ้นไทยถูกปรับลดน้ำหนักกระทบต่อ Fund Flow ไหลออกอย่างต่อเนื่อง
9 ส.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่ง Sideway ถึง Sideway Down เนื่องจากตลาดฯไม่มีปัจจัยใหม่หนุน และราคาน้ำมันก็ยังปรับตัวลง โดยล่าสุดอยู่แถว 68 เหรียญสหรัฐต่อบาร์เรล จากความกังวลสถานการณ์การแพร่ระบาดไวรัสโควิด-19 ในต่างประเทศ และในประเทศก็ยังหนัก
นอกจากนี้เงินบาทอ่อนค่าส่งผลให้นักลงทุนต่างชาติขายสุทธิ แนะติดตาม MSCI Quarterly review ซึ่งจะประกาศในวันที่ 11 ส.ค.นี้ คาดว่าหุ้นไทยจะถูกปรับลดน้ำหนักลงและกระทบต่อ Fund Flow พร้อมแนะนำติดตามตัวเลขเงินเฟ้อของจีนวันนี้ และเงินเฟ้อของสหรัฐฯวันที่ 11 ส.ค. รวมถึงสถานการณ์การแพร่ระบาดโควิดในประเทศ และการแถลงผลประกอบการบริษัทจดทะเบียนในสัปดาห์สุดท้าย
ด้านตลาดหุ้นในภูมิภาคเอเชียเช้านี้ส่วนใหญ่ติดลบเล็กน้อย พร้อมให้แนวรับ 1,510 – 1,515 จุด ส่วนแนวต้าน 1,530 – 1,535 จุด
 
 